شه‌فه‌ق نيوز/ پيره‌ژنيگ هۆڵه‌ندى ته‌مه‌ن 101 ساڵان له‌دوياى تويشهاتنى وه‌ ڤايرۆس كۆرۆناى تازه‌، خاسه‌و بوێ، ك نيشته‌جێ خانه‌ى پيره‌يله‌.
ئه‌و پيره‌ژنه‌ ك ناوه‌گه‌ى ئاشكرا نه‌كرياگه‌، وه‌رجه‌ هه‌فته‌و نيميگ جيواز كريا ئه‌را نه‌خوه‌شخانه‌يگ له‌ نيك رۆتردام و ته‌نگه‌نه‌فه‌س بويه‌ و له‌ئه‌نجام وشكاننيش ئه‌راى ده‌ركه‌فتگه‌ ك تويش ڤايرۆس كۆرۆنا بويه‌.
وه‌گووره‌ى زانياريه‌يل، ئه‌و پيره‌ژنه‌ خرياوێده‌ كه‌ره‌نتينه‌ تائيسه‌ ك وه‌ته‌واوى خاسه‌و بويه‌ تاڕاده‌يگ ك رێ وه‌پى ئه‌دريه‌ێد بچێده‌و ئه‌را ماڵ خوه‌ى و له‌ نه‌خوه‌شخانه‌ ده‌ربچێد.
